ÚRAD VLÁDY SLOVENSKEJ REPUBLIKY
                 sekcia vládnej legislatívy

                                                                                                      Na rokovanie vlády SR
                                                                                                      dňa  24. mája 2006
                                                                                                      K materiálu č. 9505/2006
                                                                                                      K bodu č.

S T A N O V I S K O
k návrhu na ratifikáciu Medzinárodného dohovoru proti dopingu v športe - UNESCO
_____________________________________________________________

I

     Návrh na ratifikáciu Medzinárodného dohovoru proti dopingu v športe - UNESCO predložil na rokovanie vlády   minister školstva Slovenskej republiky  László Szigeti.

II

    Účelom predkladaného dohovoru je podporiť prevenciu a boj proti dopingu v športe s cieľom jeho úplného odstránenia. Jeho ratifikovaním sa Slovenská republika zaviaže plniť ustanovenia dohovoru a úlohy v ňom definované. Úlohy administratívneho, finančného, vzdelávacieho a výskumného charakteru sú už čiastočne plnené prostredníctvom Antidopingového výboru Slovenskej republiky. 

III

     Dohovor je multilaterálnou medzinárodnou zmluvou prezidentskej povahy a medzinárodnou zmluvou,  na ktorej vykonanie je potrebný zákon. Podľa čl. 7 ods. 4 Ústavy Slovenskej republiky sa pred jeho ratifikáciou vyžaduje súhlas Národnej rady Slovenskej republiky. 

IV

     Sekcia vládnej legislatívy Úradu vlády Slovenskej republiky odporúča vláde Slovenskej republiky návrh na ratifikáciu Medzinárodného dohovoru proti dopingu v športe - UNESCO v predloženom  znení   s c h v á l i ť .

V Bratislave 24. mája 2006
Vypracoval: Pavel Kanka

                                                                                         Štefan  G r m a n
                                                                                          generálny riaditeľ 
                                                                                    sekcie vládnej legislatívy